CELEX: 22020D0807
Language: sk
Date: 2019-03-29 00:00:00
Title: Rozhodnutie Spoločného výboru EHP č. 53/2019 z 29. marca 2019, ktorým sa mení príloha I (Veterinárne a fytosanitárne záležitosti) k Dohode o EHP [2020/807]

2.7.2020   
               
               
                  SK
               
               
                  Úradný vestník Európskej únie
               
               
                  L 210/14
               
            
         ROZHODNUTIE SPOLOČNÉHO VÝBORU EHP č. 53/2019
         z 29. marca 2019,
         ktorým sa mení príloha I (Veterinárne a fytosanitárne záležitosti) k Dohode o EHP [2020/807]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2019/8 z 3. januára 2019 o povolení hydroxyanalógu metionínu a jeho vápenatej soli ako kŕmnej doplnkovej látky pre všetky druhy zvierat (1), sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2019/9 z 3. januára 2019 o povolení bezvodého betaínu ako kŕmnej doplnkovej látky pre zvieratá určené na výrobu potravín s výnimkou králikov (2), sa má začleniť do Dohody o EHP.
                  
               
                     (3)
                  
                  
                     Vykonávacie nariadenie Komisie (EÚ) 2019/10 z 3. januára 2019 o povolení prípravku z prírodnej zmesi illit-montmorillonit-kaolinit ako kŕmnej doplnkovej látky pre všetky druhy zvierat (3), sa má začleniť do Dohody o EHP.
                  
               
                     (4)
                  
                  
                     Vykonávacie nariadenie Komisie (EÚ) 2019/11 z 3. januára 2019 o povolení prípravku Enterococcus faecium NCIMB 10415 ako kŕmnej doplnkovej látky pre prasnice, ciciaky, odstavené prasiatka, ošípané na výkrm a o zmene nariadení (ES) č. 252/2006, (ES) č. 943/2005 a (ES) č. 1200/2005 (držiteľ povolenia spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o.o.) (4), sa má začleniť do Dohody o EHP.
                  
               
                     (5)
                  
                  
                     Vykonávacie nariadenie Komisie (EÚ) 2019/12 z 3. januára 2019 o povolení L-arginínu ako kŕmnej doplnkovej látky pre všetky druhy zvierat (5), sa má začleniť do Dohody o EHP.
                  
               
                     (6)
                  
                  
                     Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k dohode. Toto rozhodnutie sa preto neuplatňuje na Lichtenštajnsko.
                  
               
                     (7)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola II prílohy I k Dohode o EHP sa mení takto:
            
                        1.
                     
                     
                        V bodoch 1zzl [nariadenie Komisie (ES) č. 943/2005], 1zzm [nariadenie Komisie (ES) č. 1200/2005] a 1zzt [nariadenie Komisie (ES) č. 252/2006] sa dopĺňa táto zarážka:
                        
                                    „–
                                 
                                 
                                    
                                       32019 R 0011: vykonávacie nariadenie Komisie (EÚ) 2019/11 z 3. januára 2019 (Ú. v. EÚ L 2, 4.1.2019, s. 17).“
                                 
                              
                  
                        2.
                     
                     
                        Za bod 276 [vykonávacie nariadenie Komisie (EÚ) 2018/1565] sa vkladajú tieto body:
                        
                                    „277.
                                 
                                 
                                    
                                       32019 R 0008: vykonávacie nariadenie Komisie (EÚ) 2019/8 z 3. januára 2019 o povolení hydroxyanalógu metionínu a jeho vápenatej soli ako kŕmnej doplnkovej látky pre všetky druhy zvierat (Ú. v. EÚ L 2, 4.1.2019, s. 6).
                                 
                              
                                    278.
                                 
                                 
                                    
                                       32019 R 0009: vykonávacie nariadenie Komisie (EÚ) 2019/9 z 3. januára 2019 o povolení bezvodého betaínu ako kŕmnej doplnkovej látky pre zvieratá určené na výrobu potravín s výnimkou králikov (Ú. v. EÚ L 2, 4.1.2019, s. 10).
                                 
                              
                                    279.
                                 
                                 
                                    
                                       32019 R 0010: vykonávacie nariadenie Komisie (EÚ) 2019/10 z 3. januára 2019 o povolení prípravku z prírodnej zmesi illit-montmorillonit-kaolinit ako kŕmnej doplnkovej látky pre všetky druhy zvierat (Ú. v. EÚ L 2, 4.1.2019, s. 13).
                                 
                              
                                    280.
                                 
                                 
                                    
                                       32019 R 0011: vykonávacie nariadenie Komisie (EÚ) 2019/11 z 3. januára 2019 o povolení prípravku Enterococcus faecium NCIMB 10415 ako kŕmnej doplnkovej látky pre prasnice, ciciaky, odstavené prasiatka, ošípané na výkrm a o zmene nariadení (ES) č. 252/2006, (ES) č. 943/2005 a (ES) č. 1200/2005 (držiteľ povolenia spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o.o.) (Ú. v. EÚ L 2, 4.1.2019, s. 17).
                                 
                              
                                    281.
                                 
                                 
                                    
                                       32019 R 0012: Vykonávacie nariadenie Komisie (EÚ) 2019/12 z 3. januára 2019 o povolení L-arginínu ako kŕmnej doplnkovej látky pre všetky druhy zvierat (Ú. v. EÚ L 2, 4.1.2019, s. 21).“
                                 
                              
                  
         
            Článok 2
            Znenie vykonávacích nariadení (EÚ) 2019/8, (EÚ) 2019/9, (EÚ) 2019/10, (EÚ) 2019/11 a (EÚ) 2019/12 v islandskom a nórskom jazyku, ktoré sa uverejní v Dodatku o EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 30. marca 2019 pod podmienkou, že boli doručené všetky oznámenia podľa článku 103 ods. 1 Dohody o EHP (6).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 2, 4.1.2019, s. 6.
         
            (2)  Ú. v. EÚ L 2, 4.1.2019, s. 10.
         
            (3)  Ú. v. EÚ L 2, 4.1.2019, s. 13.
         
            (4)  Ú. v. EÚ L 2, 4.1.2019, s. 17.
         
            (5)  Ú. v. EÚ L 2, 4.1.2019, s. 21.
         
            (6)  Ústavné požiadavky neboli oznámené.